Document ID: 31991R3049

ΚΑΝΟΝΙΣΜΟΣ (ΕΟΚ) αριθ. 3049/91 ΤΟΥ ΣΥΜΒΟΥΛΙΟΥ της 29ης Ιουλίου 1991 για την τροποποίηση του κανονισμού (ΕΟΚ) αριθ. 3420/83 για τα καθεστώτα εισαγωγής προϊόντων καταγωγής χωρών κρατικού εμπορίου που δεν έχουν ελευθερωθεί στο επίπεδο της Κοινότητας
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι ο κανονισμός (ΕΟΚ) αριθ. 3420/83 (1), όπως τροποποιήθηκε τελευταία από τον κανονισμό (ΕΟΚ) αριθ. 2727/90 (2), παραπέμπει στις ονοματολογίες του κοινού Δασμολογίου και του NIMEXE- ότι αυτές οι δύο ονοματολογίες αντικαταστάθηκαν από την συνδυασμένη ονοματολογία (ΣΟ), της οποίας οι κωδικοί και οι περιγραφές των εμπορευμάτων έχουν αντικαταστήσει αυτούς που περιέχονται στις δύο πρώτες ονοματολογίες από την 1η Ιανουαρίου 1988- ότι συντρέχει, ως εκ τούτου, λόγος να προσαρμοστεί ανάλογα το άρθρο 1 παράγραφος 4 και τα παραρτήματα ΙΙ και ΙΙΙ του εν λόγω κανονισμού-
ότι, όσον αφορά τα κλωστοϋφαντουργικά προϊόντα, πρέπει να επαναληφθεί η νέα ταξινόμηση σε κατηγορίες που καθορίστηκε, αφενός, από τον κανονισμό (ΕΟΚ) αριθ. 768/88 του Συμβουλίου της 2ας Φεβρουαρίου 1988 για την τροποποίηση του κανονισμού (ΕΟΚ) αριθ. 4136/86 για το κοινό καθεστώς που εφαρμόζεται στις εισαγωγές ορισμένων υφαντουργικών προϊόντων καταγωγής τρίτων χωρών (3) και, αφετέρου, από τον κανονισμό (ΕΟΚ) αριθ. 668/88 του Συμβουλίου της 2ας Φεβρουαρίου 1988 για την τροποποίηση του κανονισμού (ΕΟΚ) αριθ. 2072/84 περί του κοινού καθεστώτος εισαγωγών ορισμένων υφαντουργικών προϊόντων καταγωγής Λαϊκής
Δημοκρατίας της Κίνας (4)- ότι αυτός ο τελευταίος κανονισμός δεν προβλέπει πλέον στο εξής, όσον αφορά τα προϊόντα που καλύπτονται από τη διεθνή συμφωνία για το εμπόριο κλωστοϋφαντουργικών (ΣΠΙ), διαφορετική ταξινόμηση σε κατηγορίες για την Κίνα- ότι, ως εκ τούτου, τα παραρτήματα ΙΙ α) και ΙΙ β) του κανονισμού (ΕΟΚ) αριθ. 3420/83 μπορούν να συγχωνευθούν σε ένα μόνο παράρτημα ΙΙ-
ότι το καθεστώς εισαγωγής της Κοινότητας έχει ήδη αποτελέσει αντικείμενο διαφόρων άλλων τροποποιήσεων και ότι πρέπει, για λόγους σαφήνειας, να πραγματοποιηθεί γενική ενημέρωση των εν λόγω παραρτημάτων του κανονισμού (ΕΟΚ) αριθ. 3420/83,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3420/83 τροποποιείται ως εξής:
1. στο άρθρο 1 παράγραφος 4 ο αριθμός 62 αντικαθίσταται από τον αριθμό 63-
2. Τα παραρτήματα ΙΙ α) και ΙΙ β) αντικαθίστανται από το παράρτημα ΙΙ του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Ιουλίου 1991.

Labels: 3